David J. Wineland

David Jeffrey Wineland (født 24. februar 1944 i Milwaukee) er en amerikansk fysiker tilknyttet National Institute of Standards and Technology (NIST) i Boulder i Colorado. Han er kjent for grunnforskning innen eksperimentell kvantefysikk, særlig for arbeid med ionefeller, og ble i 2012 tildelt Nobelprisen i fysikk.«Nobelprisen i fysikk for forskning på kvantepartikler», NRK, 9. oktober 2012, besøkt 9. oktober 2012.

Wineland ble tildelt Nobelprisen i fysikk sammen med Serge Haroche «for banebrytende eksperimentelle metoder som muliggjør måling og styring av individuelle kvantesystem.»Pressmeddelande: Nobelpriset i fysik 2012, Kungliga Vetenskapsakademien, nobelprize.org, 9. oktober 2012, besøkt 9. oktober 2012. De to forskerne har arbeidet med hvert sitt system. Haroche har arbeidet med fotoner i mikrobølgeområdet fanget mellom to svært perfekte speil av superledende materiale, mens Wineland arbeidet med ioner fanget i elektromagnetiske ionefeller. 

Ionefeller ble teoretisert og utviklet på 1970-tallet. Hans Georg Dehmelt og Wolfgang Paul delte i 1989 en Nobelpris for utviklingen av teknikken. Wineland arbeidet på denne tiden sammen med Dehmelt, og var blant annet med på å teoretisere kjøleteknikken Doppler-kjøling for ioner sammen med Dehmelt i 1975, som var et viktig steg mot realiseringen av fellene. Wineland var også med på de første eksperimentene med ionefeller i 1978. Videre på 1980- og 1990-tallet har Wineland arbeidet med å perfeksjonere fellene, samt utvikle teknikker for å manipulere og måle tilstanden til ionet eller ionene fanget i fellen ved hjelp av laserlys.Scientific Background on the Nobel Prize in Physics 2012, nobelprize.org, besøkt 9. oktober 2012.

 Karriere 

Wineland er utdannet ved University of California, Berkeley og Harvard University, der han tok doktorgraden i 1970.David Wineland . aip.org, besøkt 9. oktober 2012.

Etter avlagt doktorgrad var Wineland forsker ved University of Washington, der han var fram til han i 1975 startet ved National Institute of Standards and Technology.

 Utmerkelser 
 Wineland ble i 2007 tildelt National Medal of Science.
 Nobelprisen i fysikk, 2012

 Referanser 

Kategori:Fysikere fra USA
Kategori:Nobelprisvinnere fra USA
Kategori:Nobelprisvinnere (fysikk)
Kategori:Personer fra Milwaukee